 Abesifazane bazovunyelwa ukungena enkundleni yezemidlalo - Umbiko News24Abesifazane bazovunyelwa ukungena enkundleni yezemidlalo - UmbikoRiyad Uhulumeni waseSaudi Arabia usumeme abesifazane ukuba babe yingxenye yemigubho yaminyaka yonke ezobanjelwa enkundleni yezemidlalo kanye nemindeni yabo, kusho umbiko ngoLwesithathu.Le ndawo ngaphambilini ibiyaziwa ngokuthi yindawo yamadoda kuphela.Imindeni izovunyelwa ukuba ingene eKing Fahd Stadium, eRiyadh, okuyinkundla esetshenziselwa ibhola lezinyawo kakhulu.Kuthiwa nokho le mindeni izohlala ngokwehlukana nabesilisa abangakathathi kulo mgubho wokubungaza i-87th National Day ngempelasonto.OLUNYE UDABA: Bafuna ukuvunyelwa ukushayela izimoto abesimameInkundla ikulungele ukwamukela abantu ababalelwa ku-40 000 abazohlala ngokwehlukana uma behamba ngabodwana, nemindeni nayo izohlaliswa yodwa, kusho iSaudi Press Agency esitatimendeni.Lokhu kusho uguquko mayelana nale migubho lapho abesifazane bakuleliya lizwe ngokujwayelekile bengavumelekile ukungena ezinkundleni zemidlalo ngenxa yomthetho okhona wokuthi abesifazane nabesilisa akumele babonakale ndawonye emphakathini.ISaudi Arabia iyizwe elinemithetho enqala ebhekiswe kwabesifazane, kanti yilona lodwa izwe lapho abesifazane abangavumelekile khona ukushayela.Ngaphansi komthetho waleli lizwe, ilungu lomndeni lesilisa ngokujwayelekile ubaba, umyeni noma ubhuti kumele kube yilo elinikeza owesifazane imvume yokuba afunde, ahambele amazwe noma enze ezinye izinto eziphathelene nempilo. 